الهويه المصريه
['GhalyBot', 'HitomiAkane', 'AhmedGamal', 'MenoBot', '41.42.188.37', 'عمر كالة', 'M777', 'Ghaly', '156.218.27.196', 'Raafat', 'Enyavar', '45.110.132.146', 'The Eloquent Peasant', '156.204.55.197', 'Meno25', 'Ahmed ElSid', '156.199.168.92', '156.208.183.176']
مصـر ظهور اول دولة نظامية متطورة فى التاريخ بتشتهر مصر بانها اقدم الحضارات أعظمها علا وش الارض فالانسان المصرى ابتدا بالاستقرار علا ضفاف النيل وبدأ يزرع الارض ويربى المواشى يستأنس الحيوانات من حوالى سنة واتطور المصريين بسرعه وبدأو فى الصناعات البسيطة واتطور النسيج الاجتماعى للمصريين وكو نو امارات جنب بعضها مسالمه علا ضفاف النيل بتتبادل التجاره وسبقت فى الموضوع ده كل بلاد العالم وتشهد علا كده حضارة البدارى من حوالى سنة وحضارة نقاده سنة قبل الميلاد سنة قبل الميلاد وحضارة العقرب كان التطور الطبيعى للامارات دى انها تتحد مع بعضها وفعلا اتوحد الوجهين القبلى والبحرى بدا الحكم المركزى واللى ظهر فى بداية عصر الاسرات حوالى قبل الميلاد واتبادلت التجاره مع جيرانها ونشأت فيها الكتابه بالطريقة الهيروجليفيه وقدمت الحضاره المصريه الفرعونيه غير تعليم العالم الكتابه وتقديمها القلم والورق والموسيقى والطب والفلك والهندسة الحساب والكيميا والعمارة معالم ضخمة كتيرة علا الارض بتعتبرها كتير من المنظمات الدوليه اللى ليها علاقه بالآثار انها تاريخ ومصدر للحضارة البشرية كلها زى اهرامات الجيزة أبو الهول وغيره من الاثار العظيمة زى اللى موجودة فى مدينة منف طيبه الكرنك وادى الملوك وفيه علم خاص بدراسة آثار مصر اسمه علم المصريات انهيار الامبراطوريه المصريه ابتدت الامبراطوريه المصريه فى الضعف بعد موت رعمسيس الحداشر فى لم غزا الليبيين مصر بسبب الاضطراب الحاصل فى أطراف الامبراطوريه المصريه الكبيره نتيجة كترة هجوم شعوب البحر علا حدود الامبراطوريه المصريه فى سوريا شطوط فلسطين فرض سمندس الليبى السلطه علا الجزء الشمالى من مصر وخل مدينة تانيس مكان حكمه اما الجنوب فكان تحت سيطرة كهنة آمون فى طيبه اللى اعترفو بحكم سمندس بالاسم بس فى الوقت ده دخل الليبيين ضمن قبايل منطقة غرب الدلتا احتلوها وسيطر أمراء ليبيا علا الدلتا تحت حكم شيشنق الاول فى أسس عيلة بتتسم عيلة بوباستيس اللى حكمت لحوالى سنه لكن بعدين ابتدت سيطرة الليبيين تنقص مع ظهور سلالات تانيه منافسه فى منطقة الدلتا تهديد عيلة مملكة كوش النوبه دلوقتى من الجنوب فى سنة غزا الملك النوبى بعنخى الدلتا وسيطر فى الاخر على الدلتا الا ان النوبيين حافظو علا التراث الثقافه المصريه ماحاولوش يحاربوها او يغيروها علا العكس الحضاره المصريه الفرعونيه هى اللى أثرت فيهم لدرجة خليتهم يقلدو العادات والتقاليد الديانات المصريه بيقول الكاتب الامريكى جورج جى ام جيمس فى كتابه الشهير الحضاره المسروقه أنا ازعم لا دا أنا بأكد ان مصر اتعرضت لمحاولات خصاء ثقافى علا ايد كل الغزاه فى صراعهم علا الفريسه أزعم ان مصر عاشت فى معزل عنصرى وعانى اهلها من عنصريه شديده من ساعة سقوط الحضارة المصريه لغاية تاريخ ظهور حركات النهضه الحديثه بقيادة رفاعه الطهطاوى كل الغزاه علا مر العصور ناصبو العداء القاتل للثقافه المصريه العظيمه جميع الغزاه بدايه من الفرس كان همهم الوحيد تدمير نهب ثراوت مصر الماديه الروحيه فهما ما استنفزوش ثروات مصر الاقتصادية بس لأ دول نشرو الفساد فى البلد فدمرو البيوت المؤسسات الثقافية اللى فيها ونهبوا الكتب دمروا المعابد حرقوها أخرسو الكهنه فى الوقت اللى ماكنتش المعابد المصريه المنتشره علا طول البلاد مركز للعباده بس لكن كانت كمان مطبخ للثقافه التنوير ترسانه هايله من المعلومات والعلم هيا خازنة الوعى الاجتماعى والثقافى اللى بتنور بيه رؤية المجتمع اطاره الفكرى عشان كده كانت مستهدفه دايمن من الغزاة لتدميرها رغبه منهم فى تدمير منابع الثقافه المصريه السيطره الكامله ومكانش رجالة الدين فى مصر كهنه بس لكن كان ليهم دور امتد لكونهم رجالة علم صناع معرفه بكل أشكالها علشان المعرفه كان ليها قدسيه الهيه عصر الاحتلال الفارسى لمصر بيعتبر الغزو الاحتلال الفارسى لمصر من اسوأ اللى اتعرضت له مصر من غزوات فمصر اتعرضت بسبب الاحتلال الفارسى للكتير من الانهيار فى كل المستويات على ايدين الفرس الهمج وقائدهم قمبيز ابن قورش او قمبيز التانى قمبيز ده غزا مصر سنة كان أعد لحملته دى كل اللى قدر عليه من تجهيزات للحرب أيده اليهود ساعدوه مقابل انه وعدهم ببنا معبدهم فى أورشليم فعمل من فلسطين قاعده علشان يتحرك لمصر وبكده كسب ولاء اليهود وانحاز لقمبيز راجل اصله جريجى يعنى يونانى اسمه فانيس كان قائد لفرقة مرتزقة فى جيش مصر فانيس خان مصر قال لقمبيز خطط المصريين اللى كانو مجهزينها لمقاومة الحمله كمان فاد قمبيز لأنه كان عارف خريطة الصحرا كويس حافظها ده غير علاقته ببدو سينا اللى خليتهم يمونوه بالماي السلاح عن طريق الصحرا سياسة الفرس فى مصر قمبيز الفارسى قام من لحظة دخوله مصر بالكتير من الاعمال الهمجيه فبمجرد دخول قمبيز لمنف انتقم منها أشد انتقام فقتل ودبح مصرى انتقام من منف كلها علشان سكان منف كانو قتلوا طقم السفينه الفارسيه اللى كان عدده راجل بعتهم قمبيز لمنف لعرض شروط السلام لكن من وجهة نظر قمبيز لكن فى الحقيقه شروط استسلام وعشان كده اهل منف قاموا بقتلهم كلهم فى مدينة سايس قام بعمل متخلف تانى هو كان عايز يبين مدى احتقاره للعادات المصريه فأمر رجالته انهم يطلعو جسم الملك أحمس التانى المتحنط وضربه بالعصيان وان يخلعو شعر جسمه وراسه لكنهم ماقدروش لان الملك كان متحنط تحنيط كويس كان وقتها لسه محتفظ بجودة التحنيط فأمر بحرقه كنوع من انواع تدنيس الدين والتقاليد المصريه كمان قمبيز قام بضرب معابد هليوبوليس بالحديد والنار وهدمها وحرقها من كل مكان زى ماعمل بالمسلات فهناك اتنين منهم متدمرين تدمير كبير جدا زى ما يحكى لينا هيرودت فى كتبه وسخر من شكل الاله بتاح فى معبده ودخل اماكن ممنوع الدخول فيها الا للكهنه بس وسبب أضرار كبيره فى طيبة وبيقول ديودور ان قمبيز سرق قرص كبير جدا من الدهب من مقبرة أوزمانديس وهى مقبره فى الرمسيوم والقرص ده كان مدون عليه ايام السنه كلها ومعلومات بخصوص ظهور واختفا النجوم وغيره من الظواهر الفلكيه وقام شاحن القرص ده لبلده قمبيز كان عايز يكمل غزواته للنوبه ولكنه اتهزم ورجع وكمل بجيشه من طيبة لغاية الواحات الخارجه ومنها لسيوه لكن فيه عاصفه رمليه ضخمه جدا طلعت فى الصحرا فدفنت الجيش ده كله ومانجاش منه أى حد وانتشرت فى الوقت ده اشاعة بين الناس ان لعنة الفراعنه بتلاحق قمبيز وبسبب الحادثه دى غيرها ابتدا قمبيز يفكر فى الرجوع لبلده ولكنه مات فى الطريق سنة وبيتقال انه انتحر وفى سنة رجع الفرس بحمله تانيه لمصر عن طريق البر والبحر وقدرت تحتل مصر تانى وفضل الفرس محتليين مصر لغاية ما غزاها الاسكندر الاكبر بعد تسع سنين عصر البطالمه غزا الاسكندر الاكبر مصر فى سنة مالقاش أى مقاومه من الفرس اما المصريين فهللو للاسكندر باعتباره المخلص من الاحتلال الفارسى الهمجى اعتمدت الاداره اللى عملها البطالمة للحكم فى مصر علا النموذج المصرى للحكم خل مدينة اسكندريه الجديده هيا العاصمه كان الهدف الأساسى ليها هو عرض قوة سيادة الحكم اليونانى بقت مقر للتعليم والثقافه وده عن طريق مكتبة اسكندريه المشهوره نورت منارة اسكندريه الطريق لكتير من السفن التجاريه اللى بتمر علا المدينه واعتمد البطالمه علا التجاره المشاريع اللى بتجيب فلوس كتير زى صناعة ورق البردى اول ملوك الفتره دى كان بطليموس الاول هو كان من قادة جيش الاسكندر الاكبر واخرهم كانت الملكه كليوباترا السابعه ابنها بطليموس الخمستاشر قيصرون رغم ان الفتره دى كانت بتتميز بنوع من الازدهار والاستقرار فى مصر الا ان المصريين عانو فيها من التمييز الطبقى المظالم الماديه فساد الاداره لغاية ما اتفككت الدوله وضعف الجيش الأسطول نتيجه للضعف الشديد للجيش الاسطول المصرى لإن مصر مطمع للغزاه علا مر الزمان فكان طبيعى يظهر غزو جديد هو الغزو الحكم الرومانى لمصر سنة واستمر حوالى سبع قرون فكان أطـول فترات تاريخها أدى لانهيار القوميه المصريه اللى حافظ عليها المصريين بدمهم لآلاف السنين عصر الاحتلال الرومانى لمصر دخل الغزو الرومانى مصر لما اتمكن اكتافيوس من الانتصار على كليوباترا السابعه وانطونيوس فى حرب أكتيوم البحريه فى سنة قبل الميلاد ومن اللحظه دى لغاية سنة ميلاديه بقت مصر ولايه رومانيه سياسة الرومان فى مصر اعتبر الرومان ومن بداية احتلالهم لمصر علا انها هيا البقره الحلوب للامبراطوريه الرومانيه وسم وها هما نفسهم سلة غذاء الامبراطوريه الرومانيه ده علشان مصر كانت غنيه اوى بالموارد أهمها القمح اللى كانت مصر مشهوره بيه رغم انها كانت لسه خارجه من احتلال بيقول الفرد بتلر عن الحكم الرومانى فى مصر ان حكومة مصر الرومانيه مكانش ليها الا غرض واحد هو انها تنهب تسرق الفلوس من الشعب المصرى وتد يه كغنيمه لطبقة الحكام اللى كانو من الرومان ومكانتش بتفكر فى حال الناس فى الشارع سواء الماديه او المعنويه فكانو بيحكمو زى الهمج كل همهم اظهار قوتهم بس بدون أى احساس بالعطف علا الشعب المحكوم كمان قام الرومان بتدمير اللى اتبقا من الهويه القوميه المصريه وده عن طريق محاولة فرض لغتهم ديانتهم وتدنيس مقدسات المصريين فقام الرومان بتحريم اللغه المصريه المكتوبه اعتبروها لغه وثنيه ملوثه وحاولو يفرضو حروف لغتهم المكتوبه وده عن طريق مايسمى باللغه القبطيه والقبطيه هى محاوله لاستبدال الحروف المصريه بالحروف اليونانى والمحاوله دى مالهاش أى دعوى بالمنطوء الفعلى للغه المصريه الموروثه من جدودنا وجات المحاوله دى بعد ما ثـب ـت الرومان رجليهم فى مصر بعد فتره طويلة جدا ابتدت من سنة لغاية سنة وبيقول أنطون ذكري عالم اللغات المشهور فى كتابـه المعـروف مفتـاح اللغـه المصريـه القديمـه بعنوان اللغه القبطيه وكتابتها فى سنة حرم الامبراطور ثيودوس الديانه المصريه الوثنيه واتقفلت المعابد تنفيذا لأمره وبقت الديانه الأرثوذكسيه هى الديانه الرسميه للحكومه وبكده انتها تمام استعمال الكتابه الهيروجليفيه والديموطيقيه أخدو الحروف اليونانى وضافو ليها سبع حروف من اللغه المصريه بالخط الديموطيقى علشان مكانش ليها مثيل لفظى فى الابجديه اليونانيه كمان قام المصريين بثورات كتير اوى لأنهم كانو بيتعذبو كتير بتتسرق موارد بلدهم قدام عنيهم فقامت ثوره فى طيبه بعد كام شهر من الغزو الرومانى ومسك الثوار بالرومان اللى بيجمعوا الضرايب وقامو بضربهم ومات شويه منهم وزحف ليهم الحاكم الرومانى جالوس من الاسكندرية لغاية أسوان وقضى على الثوره ودبح فى الثوار واتكررت الثورات فى الصعيد وفى شمال شرق الدلتا كان الرومان بيخمدوها واعتبر الرومان مصر هيا البقره الحلوب ليهم اللى لازم يستنزفو مواردها ويمصو دمها فبيقول ألفرد ان الروم كانو بيحص لو من مصر جزيه علا النفوس ضرايب تانيه كتير اوى فأكيد ان ضرايب الروم كانت فوق طاقة المصريين كانت بتتفرض علا الناس من غير عدل وبيقول مؤلفين تاريخ العالم للمؤرخين ان مصر كانت بتضيف لمالية الدوله البيزنطيه مجموعه كبيره من المحاصيل والمنتجات المصريه كانت طبقة الفلاحين المصريين مع حرمانها من كل قوه سياسيه ومن كل نفوذ مرغمه على انها تد جزء كبير من المحصول للدوله الروميه ده غير الضرايب واتحولت ثروة مصر فى الوقت ده للنقصان والخراب ساب الرومان فى مصر جيش من الرومان عدده تلاتين الف تلت فرق وقوات مساعده سيطرة علا البلد قضت على الثورات اللى فيها وحولتها لمزرعه بتمد الامبراطوريه الرومانيه بالفلوس الغله خصوصا القمح لدرجة ان الامبراطور تيبريوس هزأ حاكم من الحكام بعتله الضرايب زياده عن قيمتها السنويه قال له أنا ول يتك علا مصر عشان تقص وبرها مش تسلخ جلدها ورغم ان الرومان عاملو الشعب المصرى علا انه شعب مغلوب مقهور وسرقو فلوسهم وخير بلدهم الا انهم فى نفس الوقت اد لليونانيين اليهود امتيازات خاصه فى مصر وحظرو علا المصريين كلهم شيل السلاح بقت عقوبته الاعدام مااكتفاش الرومان بمحالة تحريف اللغه الاصليه للشعب المصرى وفرض بالضرائب وسرقة الناس لكنهم كمان اجبرو المصريين علا الدخول فى دين الدولة الرومانيه هيا الديانه المسيحيه واللى بقت هيا الدين الرسمى الوحيد للدوله فى وقت حكم الامبراطور تيودوسيوس الاول اللى أصدر مرسوم بكده سنة كمان طلع مرسومين فى سنة وسنة حرم فيهم كل الديانات المصريه اتعرض المصريين لأشد انواع الاضطهاد فى عهد الامبراطور فوكاس فاشتهر عهد بالمؤامرات وعمليات القتل واتأثرت مصر بكده جدا فاتملت ارض الصعيد بعصابات الحراميه قطاع الطرق وغزاها البدو النوبيين اضطربت أحوال مصر السفلى وبقت مكان للفتن والثورات والحروب بين الطوايف وبقت شبه حرب اهلية اما الحكام فكان كل همهم تجميع الفلوس لخازنة الامبراطوريه واتعرضت الامبراطوريه فى الأوقات دى لكارثه كبيره فانهزمت فى البلقان سيا الصغرى والشام ودخلتها الجيوش الفارسيه وحاول الفرس انهم يرجعو يدخلو مصر تانى كسرى برويز فى ايام فوكاس ملك الروم بعت كسرى او خسرو أبرويز ملك فـارس جيوشه للشام مصر فخربو كنايس القدس كل بلاد الشام وقتلو المسيحيين ودخلو مصر فقتلو من المصريين عدد كبير سرقو نهبو كتير زى غيرهم من الغزاه ساعدهم اليهود فى محاربة المسيحيين تخريب كنايسهم وفى ايام فوكاس قام يوحنا الرحوم بطرك اسكندريه بادارة مصر عشر سنين مات بقبرص هو مستخبى من الفرس ففضى كرسى اسكندريه من البطريركيه سبع سنين لخلو مصر الشام من الروم كان غزو الفرس لاسكندريه بالظبط سنة وسيطرو علا باقى مصر سنة وصلو لغاية أسوان وفضلو محتلين مصـر حوالى عشر سنين ولما اتولى الملك هرقل حكم روما قدر يتغلب علا الفرس وغزا العاصمه بتاعتهم المداين أجبرهم علا الانسحاب من كل الأراضى اللى احتلوها من اسيا الصغرى الشام وخرجو من مصر سنة وبكده رجع الغزوالرومانى لمصر فى عهد هرقل وفى سنة بعت هرقل الأسقف سيروس cyrus بقا بطريرك للاسكندريه هو اللى ذكره المقريزى باسم فيرس وذكره غيره باسم قيرس وغير انه كان بطريرك الا انه كمان كان نايب عن هرقل فى حكم مصر كانت اسكندريه لسه هيا العاصمه وصل سيروس اسكندريه وبدأ اضطهاده للمصريين عشان يرغمهم علا اتباع المذهب الملكانى الحكومى فكان عليهم يا اما يختارو بين المذهب الملكانى بنصه او يفضلو محتفظين بالمذهب اليعقوبى وبكده هتكون عقوبتهم الجلد او الموت رفض بابا مصر بنيامين الاعتراف بسلطة البطريرك الملكانى سيروس فاتعرض لاضطهاد كبير اضطره انه يسيب اسكندريه يهرب علا صحرة الاسقيط شهات فى وادى النطرون فلقا هناك عدد صغير من الرهبان بعد ما قتل الفرس رهبان كتار فى العشر سنين اللى طلعو فيها مصر من الحكم البيزنطى فساب بنيامين وادى النطرون راح علا الصعيد استخبا هناك بعد ما طلب من اساقفته انهم هما كمان يستخبو فيه سمعو كلامه فيه اتبعو سيروس تحت الضغوط الفظيعه عين هرقل اساقفه ملكانيين فى نواحى مصر اضطهد المصريين اليعاقبه اضطهاد كبير قامت فى مصر موجه من التنكيل الاذلال ماكانلهاش مثيل فى التاريخ هجم البيزنطيين علا الكنايس الاديره نهبو الاوانى المقدسه صادرو الاراضى الممتلكات وجلدو الاقباط بالكرابيج قتلوهم اعتقلوهم عملو فيهم كل الفظايع قبض سيروس علا مينا اخو بنيامين عذبه بخلع سنانه حرقه بالمشاعل بطريقه مرعبه بعدين حطه فى شوال متعبى رمل رماه فى البحر الاحتلال العربى لمصر العرب كانو مش ارحم من المحتلين اللى سبقوهم فضلو علا نفس منهج المحتلين فى سرقة اضطهاد المصريين وده اللى بيحاول يخفيه العرب مؤيديهم فى كتب التاريخ لتحسين صورة الاحتلال اظهاره بصوره تانيه الا ان الاجنبى الغريب بيفضل دايمن مصلحته غير مصلحة ابن البلد فالعرب فضلو يحاولو يدخلو مصر خمس سنين وده علشان الدوله الرومانيه البيزنطيه كانت ميته علا مصر اعتبرت ان سقوط مصر من بين ايديها مسألة حياة او موت بالنسبه ليها وبعبارة هرقل لو ضاعت الاسكندريه ضاع ملك الروم ابتدا الغزو العربى لمصر سنة علا ايد القائد العربى عمرو ابن العاص وخلا عاصمة مصر الفسطاط بدل اسكندريه معنى الفسطاط الخيمه وفضل الغزو العربى لمصر موجود بيحكم لغاية سنة لما استقل احمد بن طولون بمصر من الدوله العباسيه اسس الدوله الطولونيه المستقله وان كان فيه بعض المؤرخين القوميين بيقولو ان الاحتلال العربى لسه موجود لكن مش بكيانه انما بفكره ثقافته الرجعيه المتمثله فى الفكر القومى العربى واللى خلا مصريين كتير يفتكرو انهم عرب رغم انهم چينين جغرافين فكرين حضارين مش عرب فالمصرى عمره ماكان بدوى عمره ما سكن الخيم بالعكس ده المصرى هو انسان صاحب حضاره عظيمه وبنا بايديه شواهد معابد آثار قصور ضخمه عظيمه بيقف العالم قدامها انتباه وفى بداية دخول العرب لمصر وقف المصريين علا الحياد فى حروب العرب مع الرومان وان كان فيه شوية مصريين انضمو للعرب فى الحرب ضد الرومان نتيجة التعذيب الاضطهاد اللى عمله الرومان فى المصريين ولما استقر الغزو العربى فى مصر عمل بالظبط زى اللى عمله الغزاه اللى قبله العرب عرفو ان المصريين مستعصيين علا أى احتلال فبدل ما يفرضو ثقافتهم لغتهم علا المصريين من الاول دخلو عليهم بحجة انهم جايين يحموهم يحافظو عليهم لكن طبعن بشروط بتتمثل فى الجزيه الضرايب بالظبط زى ماعمل أى محتل لكن بطريقة الخدعه المكر فالعرب اعتبرو ان مصر هيا منجم الدهب للامبرطوريه العربيه الصغيره وبدأو فعلن فى فرض الضرايب علا كل المصريين سواء المصرى المسلم او المصرى المسيحى لكن كمان فرضو الجزيه علا المصريين المسيحيين اليهود ده غير تخصيص جزء كبير من محاصيل غلة مصر اللى بتتشحن كل سنه لخزاين العرب فى الحجاز كان من شروط دفع الجزيه كانت الجزيه بتتفرض علا حسب فقر الذمى فكان الفقير بيدفع دينار المتوسط دينارين الغنى اربع دنانير بيقف الذمى بين ايدين عامل الجزيه مذلول فيخبطه العامل بايده يقول له ادفع الجزيه يا كافر يطلع الذمى ايده من جيبه فيها الجزيه يديها له بذله وانكسار ده غير ان عمرو بن العاص كان عمل معاهده مع سيروس المقوقس تحمى المصريين مقابل انهم يدفعو ضريبه اسمها ضريبة الراس علا المصريين كانت كل المناصب الكبيره فى مصر فى الوقت ده مقتصره على العرب بس ومابيدخلهاش أى مصرى نهائى كمان قام العرب بعملية عربنة مصر فبدأوا بفرض اللغه العربيه شويه بشويه فبدأو الشغل بيها فى الدواوين والمصالح الحكوميه كانت مقصوره على المصالح الحكوميه بس لغاية سنة ميلادى لما فرضو اللغه العربيه على مصر كلها وبقت هيا اللغه الرسمى لمصـر فى عهد الوالى الاموى عبد الله ابن عبد الملك واللى ساوم المصريين بين عربنة لسانهم وبين وظايفهم فى الدوله وده أدى لانتشار الاميه بين المصريين بشكل كبير جدا واتدهورت العلوم زى الطب الرياضيات الفلك والعماره غيرها كمان قام القائد العربى عمرو بن العاص بفتح قناة تروجان الواصله بين النيل البحر الاحمر لتسريع عملية نقل الغلة والفاكهه والمحاصيل المصريه لجزيرة العرب وبكده نلاقى ان العرب هما كمان مااختلفوش عن أى محتل فى عملية نهب مصر يقول المقريزى وانحط خراج مصر فى عهد عمرو ابن سعد لنمو الفساد مع الزمان وانتشار الخراب فى معظم الارض المصريه وتحت الحكم العربى فضل الوضع زى ماكان فى الفتره البيزنطيه بالنسبه لملكية المصريين لأرضهم فكان من الممكن السماح للمصرى بانه يتملك حتة ارض لكن بشرط هو انه يدفع ضريبه عن الارض بانتظام ده غير ضريبة الراس حال المصريين تحت الحكم العباسى فى بدايات العصر العباسى اتحسنت أحوال المصريين عن اللى كانت فيه ايام الامويين اللى ارهقوهم بالضرايب ففى ايام الأمويين قام الخليفه الأموى التامن عمر بن عبد العزيز حكم بفرض ضريبة راس جزيه على المصريين المسيحيين الاموات بيدفعها عنهم قرايبهم اللى عايشين الخليفه العاشر هشام بن عبد الملك حكم زاد الضرايب بعد ما نصحه والى خراج مصر عبد الله ابن الحبحاب بأن مصر بتحتمل زياده فى ضريبة الخراج فزاد الضريبه قيراط علا كل دينار فانتفض المصريين المسيحيين وثارو عليه فى كور تنوديمى قربيط طرابيه كل الحوف الشرقى فبعت لهم الوالى الأموى الحر بن يوسف جيش يحاربهم واللى قتل اعداد كبيره منهم بعدها انتشرت الثوره فى الصعيد كله فبعتلهم الوالى وقتها حنظله ابن صفوان جيش وعمل فيهم اللى عمله اللى قبله نهاية الاحتلال العربى انتها الحكم العربى الغازى لمصر بنهاية الحكم العباسى رغم ان حكام مصر فى الفتره اللى بعدها ماكانوش حكام مصريين اللا ان مصر كانت مستقله مستقره شويه اتوقف نهب الغله المصريه شحنها بره مصر اتوقفت عملية فرض لكتير من الضرايب استمرت الفتره دى مابين الدوله الطولونيه لغاية وقوع الدوله المملوكيه سنة بداية ظهور مستعمر جديد اسمه الدوله العثمانيه الاحتلال العثمانى لمصر بدأ الغزو العثمانى لمصر نتيجة ضعف المماليك اللى حكمو مصر وانشغالهم بالصراعات اللى بينهم وبين بعض ده غير اعتمادهم على الأسلحه التقليديه العاديه بدون اهتمامهم بتطوير الجيش ابتدت محاولات العثمانيين التراكوه غزو مصر فى عهد السلطان الغورى حاول السلطان الأشرف طومان باى اللى جه بعد الغورى انه يتصدى للعثمانيين لكن الجيش مكانش قادر على الصمود نتيجة تشتته فى الشام بسبب معركة مرج دابق فانهزم فى معركة الريدانيه رغم ان السلطان الأشرف طومان باى حارب ببطوله رغم هزيمة الجيش الا انه مااستسلمش فضل يحارب يقاوم لأخر لحظه ودخل العثمانيين مصر احتلو القاهره فى يناير بكده اتحولت مصر من دوله مستقله لولايه عثمانيه بيحكمها السطان العثمانى من استنبول عن طريق نايب ليه بيسكن فى قلعه وكان اول الولاه العثمانيين لمصر هو خاير بك اللى عينه السلطان سليم الاول خرهم كان سيد باشا ابو بكر الطرابلسى بكير نهب العثمانيين لمصر وتغيير ثقافتها عمل الغازى الجديد نفس اللى عمله المحتلين اللى كانو قبله فى مصر فقامو بدخول الأحياء زى حى الأزبكيه قامو بخلع الابواب الشبابيك الحديد سرقوها وحط وها علا الجمال باعوها قعدو يخوفو الناس يخطفو الستات الصبيان قتلو الناس فى الشوارع ليل نهار لتوطيد حكمهم وبكده انتشر الرعب بين المصريين فراح امين قضاة مصر مع الامير قايتباى لخاير بك فى القلعه حكو له علا اللى بيحصل فنادا خاير بك فى القاهره بمنع خروج الستات الصبيان البنات من بيوتهم ان الدكاكين الأسواق تتقفل من بعد المغرب ان الناس مايمشوش فى الشوارع بعد المغرب نهب العثمانليه الغله عشان يأكلو بيها حصنتهم فبقت الناس مش لاقيه العيش دخلو الارياف سرقو مواشى طيور الفلاحين بيحكى ابن اياس اللى عاصر الأحداث ان عساكر العثمانيه كانو جعانين نفسهم قذره وعندهم حقاره زايده فى نفوسهم قلة دين كانو همج زى البهايم كمان فضل الاتراك يحاولو يغيرو فى الهويه والعادات المصريه وبطريقه منهجيه ففى نوفمبر طلع خاير بك قرار بمنع خيال الضل الغنا فى الشوارع منع زفة العرسان بعد العشا منع فتح الاسواق بعد المغرب وقف تفريق اللحوم فى عيد الأضحى علا الجنود الفقها الموظفين زى ما كان الحال بالظبط فى وقت الدوله المملوكيه بكده ابتدت مباهج مصر اللى اتميزت بيها عن كل البلاد فى الاختفا بيقول ابن اياس فى الموضوع ده وصار على الوجوه خمدة موقفتش عملية عثمنة مصر تغيير العادات المصريه علا اللى فات وبس ففى نوفمبر وصل مندوب من السلطان العثمانى معاه أرطال بأطوال أوزان غير اللى كانت مستعمله فى مصر اتنادا فى القاهره بأن الأطوال الأوزان العثمانية دى اتحطت بدل الأطوال الأوزان المصريه ان لازم علا التجار البياعين ان يسمعو الكلام ينفذو الأوامر مايتعملوشى بغير الأطوال الأوزان دى ان اللى هيخالف الاوامر دى هيتشنق علا باب دكانه بكده غير الأتراك نظام الأطوال المكاييل فى مصر كمان كمان فرض العثمانليه ضريبه علا الجواز الطلاق علا النسق العثمانى فبقت ناس كتيره لا قادره تتجوز لا تتطلق من كتر المصاريف بيقول ابن اياس فصار الذى يتجوز او يطلق غرامته نحو اربعه أشرفيه فامتنع الجواز الطلاق فى الايام دى وبطلت سنة النكاح الامر لله فى دا كمان غير قاضى العسكر التركى قوانين الجواز المهر الصدقه فى مصر بطريقه مجحفه فى حق الستات عشان تبقا زى فكر ثقافة الأتراك بعد ما كانت الست المصريه محترمه موقره فى العصر المملوكى لدرجه أنها كانت بتدهش الأغراب لدرجه ان الست كانت وصلت لمنصب سلطانه الا انها عانت من القهر والذل علا ايد المستعمر التركى فى يونيه بعت خاير بك قاضى العسكر التركى المناديه ينادو بالتركى العربى فى شوارع القاهره ان خروج الستات للأسواق اتمنع بتاتن مصرح بس للعجايز ان ممنوع علا الستات انهم يركبو حمار متأجر ان الستات اللى هيعصوا الأوامر هيتضربو يتربطو من شعرهم فى ديل حصان يتلف بيهم فى شوارع القاهره بعدها بكام يوم اتعدل القانون بمنع الستات من الخروج من البيوت مش بس من روحان الأسواق من ركوب الحمير المتأجره ان لو مكارى ركب ست علا حماره هيتشنق وبكده اتعرضت الست المصريه زيها زى الراجل لكتير من الذل بعد ما كان ليها مكانه أهميه كبيره المجتمع المصرى فبيقول المؤرخ ابن الحاج ان الست المصريه كان ليها مكانه محترمه فى المجتمع المصرى كانت هيا المسئوله عن بيتها بتديره من غير تدخل الراجل ومن أسامى الستات اللى كانت منتشره أياميها أسامى زى ست الكل ست الناس ست الخلق سقوط السيطره العثمانية علا مصر وفضلت مصر مجرد ولايه تابعه للدوله العثمانيه لغاية ما اتولى محمد على باشا حكم مصر واستقل بيها لحد ولو مكانش استقلال تام الا ان عمليات نهب مصر وخروج خيرها لغير المصريين اتوقفت فى عهده وقدر محمد على باشا انه يفهم أهمية مصر بذكائه فبيقول ان المصريين مش فاهمين قيمة نفسهم ولا قيمة بلدهم مصـر خاض محمد على فى بداية حكمه حرب جوانيه ضد المماليك والانجليز لغاية ما سيطر على مصر تماما وبعدين خاض حروب بانيابه عن الدوله العثمانيه فى جزيرة العرب ضد الوهابيين وضد الثوار اليونانيين الثايرين على الحكم العثمانى فى الموره كمان وسع دولته فى الجنوب بضمه للسودان وبعد كده اتحول لمهاجمة الدوله العثمانيه نفسها فحارب جيوشها فى الشام والأناضول وقضى عليهم كان هيخلص على الدوله العثمانيه كلها لولا ان ده اتموديل مع مصالح الدول الغربى زى انجلترا وفرنسا اللى وقفت محمد على أرغمته انه يتنازل عن معظم الأراضى اللى ضمها وفى فى فترة حكم محمد على قدر ينهض بمصر عسكرى تعليمى صناعى زراعى تجارى ده خلا من مصر دوله كبيره ومهمه فى الفتره دى الا أن الحاله دى ماستمرتش بسبب ضعف خلفه اللى جم بعده تفريطهم فى اللى حققه من مكاسب بالتدريج لغاية ما وقعت دولته فى يونيه سنة واتلغت الملكية اعلنت الجمهوريه فى مصر الاحتلال الانجليزى لمصر كانت اول محاوله لبريطانيا فى احتلال مصر سنة لما بعتت انجلترا حملة فريزر لكن اتهزمت قدام مقاومة الشعب المصرى وفى سنة انتهزت بريطانيا فرصة أحداث الثورة العرابية وقدرت تحتل مصر لغاية ما حصلت مصر على الاستقلال الاسمى بس فى تصريح فبراير وطلع دستورها سنة كان الاستقلال ده ماهو الا استقلال شكلى بس علشان بريطانيا فضلت محافظه على وجودها العسكرى فى مصر كمان أحتفظت باشرافها على الكتير من المجالات اللى بتخص مصر وفى الفترة الملكية فى مصر والمصريين القوميين فضلو مصممين على انهاء اللى اتبقى من الوجود البريطانى فى مصر وكان الانتهاء الحقيقى للاحتلال الانجليزى لمصر سنة وبكده ولاول مره ومن عهد الأجداد الفراعنه رجعت مصر لحضن المصريين ليحكمها المصريين لكن للأسف مش بصوره كامله وده علشان الحكام اللى حكمو مصر فى الفتره اللى بعد الملكيه على طول اعتنقو فكر القوميه العربيه واللى جر مصر لحروب بره مصر علشان خاطر دول تانيه خارجيه زى اليمن وفلسطين غيرها والاهتمام بالقضايا الغير مصريه واللى انتهت بغزو اليهود لسيناء ودخلت مصر مرحله تانيه من عدم الاستقرار السياسى والاقتصادى والاجتماعى بعد ما كانت مصر هتدخل عصرها الدهبى الريادى والقائد للعالم كله زى ماكانت فى عهد العصر الفرعونى نهب الانجليز لمصر بكل تاكيد ان المحتل الانجليزى عمل بالشعب المصرى نفس اللى بيعمله أى محتل غريب فى سرقة البلد ونهب ثرواتها واذلال شعبها فالمصريين شافو أبشع المحن وعاشو فى ذل واستعباد بعد ما خرجو من تاريخ اجدادهم الفراعنه اللى حكمو العالم أخضعوه لارادتهم وبعد مااعتنقو قومية المحتل الغريب ومن ضمن اللى عمله الانجليز من نهب لخير مصر انهم قامو بسرق القطن المصرى صاحب النوعيه الممتازه والمشهور عالميا بجودته وشحنوه لمصانع النسيج فى مانشستر ورجعو صدرو المنسوجات للمصريين تانى بأسعار عاليه جدا كمان عمل الانجليز تغيير اجتماعى نشأ عنه ظهور شريحه من المثقفين والرموز السياسية ورجال الاعمال أصحاب الاراضى مرتبطين بالانجليز وبأفكارهم وارتبطت مصالحهم بمصالح الانجليز حصل فى عهد الانجليز الكتير من الاحداث المهينه زى حادثة دنشواى المشهوره واللى انعدم فيها فلاحين ده غير الحكم على فلاح بالاشغال الشاقه لمدد مختلفه بجلد كل واحد فيهم خمسين جلده وغير كده من الاحداث اللى اتعود أى محتل انه يعملها بالمصريين ولازم نعرف ان بريطانيا كانت استلفت من مصر فى الفتره الاخرانيه من الاستعمار مايعادل مليار دولار فى الوقت اللى احنا فيه ومرجعتش لمصر أى حاجه من الفلوس دى لغاية دلوقتى القوميـه المصـريه بعد كل اللى مرت بيه مصر كل فترات الاحتلال والغزو والنهب اللى فاتت واللى أضعفت كتير فى الروح والهويه المصريه العبقريه ظهر تيار وطنى جديد بيهتم بيسعى لاحياء ورجوع القومية والهوية المصريه الخالصه البعيده عن التلوث بقوميات دخيله على الشعب المصرى وماتعبرش عن حضارته اللى حكمت العالم ايام زمان وبترتكز افكار التيار ده على قاعدة ان مصر هى مهد الحضارت اصلها وعلشان كده لازم تعود مصر لدورها الريادى العظيم والحاكم للعالم كله زى ما كان زمان بان مصر تبقى هى القوه العالميه الحديثه وده بالاعتماد على اللى بتتمتع بيه مصر من تراث حضارى عظيم نو العالم كله من زمان ولحد دلوقتى بكم العلوم والنظام اللى كان بيتمتع بيه المصريين واللى كان المحتل كل همه تدمير الثقافه دى واحلالها بأفكاره الجاهليه علشان يقدر يسيطر على مصر وخيرها وشعبها اتبلورت فكرة القوميه المصريه وابتدت فى الظهور فى القرن التسعتاشر الميلادى مع بداية ظهور علم المصريات واهتمام العالم الاوروبى بالحضاره المصريه الفرعونيه لدرجه الهوس بيها وبألغازها محاولة كشف أسرارها أهم اللى بينادو بالقومية المصرية من أهم اللى بينادو برجوع القوميه المصريه احمد لطفى السيد بيومى قنديل سلامه موسى طه حسين سيد القمنى سامى حرك هشام حتاته زاهى حواس طه حسين كان بيقول بخصوص اهتمامه برجوع القومية المصريه الاصيله فى سنة فى مجلة كوكب الشرق الكلام ده ان الحضاره المصريه والفرعونيه متأصله فى نفوس المصريين وستبقى كذلكلكن لازم تبقى وتقوى والمصرى فرعونى قبل ما يكون عربيا ولا يطلب من مصر أن تتخلى عن فرعونيتها والا هايكون معنا ذلك اهدمى يا مصر ابا الهول والأهرامات أنسى نفسك أتبعينا لا تطلبوا من مصر اكثر مما تستطيع أن تعطي مصر لن تتدخل وحدة عربية سواء كانت فى القاهرة او دمشق او بغداد مصادر تصنيف مصر تصنيف تاريخ افريقيا تصنيف قومية تصنيف تاريخ مصر تصنيف فلسفة سياسية تصنيف رموز وطنية مصرية تصنيف سياسة مصر